Pilgrimantoj irantaj al preĝejo

Pilgrimantoj irantaj al preĝejo (), origine Fruaj Puritanoj de Nov-Anglio irantaj al preĝejo (), estas pentraĵo de angl-usona pentristo George Henry Boughton (1833–1905) farita en 1867.

Priskribo
La vintra sceno prezentas la 17a-jarcentajn puritanajn setlantojn de Nov-Anglio, poste identigitaj specife kiel la Pilgrim Fathers, kiel malgranda armita grupo de sombre vestitaj, Di-timantaj animoj irantaj sian vojon de dekstre maldekstren tra neĝo, ĵus malbarita arbaro al domo de diservo (malgranda konstruaĵo videbla en la maldekstra fono). Pastro kaj lia edzino kondukas proksimume duondekduon da virinoj kaj infanoj direkte al la preĝejo kaj estas mem gviditaj kaj laŭflankitaj fare de malgaje aspektantaj viroj portantaj muskedojn. La influo de la kamparanaj procesiaj pentraĵoj de franca artisto Jules Bastien-Lepage (1848-1884) estas evidenta. La ekstera muldado de la nuna kadro supozeble estas de amerika fabrikado, dum la interna tegaĵo estas angla, kaj enhavas rozetmotivon trovitan sur la kadroj de pentraĵoj fare de iuj el la Antaŭ-Rafaelidaj artistoj.

Historio
Boughton foje estis konata kiel la "Pentristo de Nov-Anglia Puritanismo". Kiel ĉe kelkaj el liaj aliaj verkoj, Pilgrimantoj inspiriĝis de literatura fonto: nome la historio de William Henry Bartlett de 1853, The Pilgrim Fathers.Bartlett, W. H. (1853), The Pilgrim Fathers, or The Founders of New England in the Reign of James the First, London; pg 237. Ĝi estis ekspoziciita ĉe la Reĝa Akademio de Artoj en 1867, ricevante varman akcepton, kaj ĉe la Centennial Exposition en Filadelfio en 1876. Ĝi estis aĉetita en 1868 de Robert L. Stuart.

La pentraĵo estis la plej ŝatata de juna Vincent van Gogh en Londono en 1873.

Referencoj

Vedder, Lee A. (2005), "Nineteenth-century American Paintings", Antiques, 167: 146-155.

Kategorio:Famaj pentraĵoj